Preĝejo Sankta Katerino (Wintzingerode)

Preĝejo Sankta Katerino (germane: Dorfkirche St. Katharina) estas luterana kirko troviĝanta en Wintzingerode, kvartalo de Leinefelde-Worbis (Germanujo). En 1387 estis la unua skriba mencio de fortikigita tombejo kun kapelo kaj defendoturo. En 1389 legeblas jam pri vera defend-preĝejo. Dum la Germana Kamparana Milito (1525) ne estis ribeloj de la lokuloj danke al la reciproka helpo sub la grvido de la regantaj nobeloj. La loĝantoj de la medio restis protestantismaj dum al kontraŭreformacio, kvankam Bertoldo la 11-a de Wintzingerode, senjoro de Bodenstein, estis mortpunita post pseŭda proceso okazigita far la majenca episkopo. Lia posteŭlo Bertram Ludolf von Wintzingerode kaj aliaj familianoj garantiis daŭrigon de la luteranta kredo en pluraj vilaĝoj ĉirkaŭ la montaro Ohmgebirge. Kirkovande videblas tomboslabo de Bertram Ludolf, kiun oni entombigis en la kirkokripto kun ĉiuj honoroj. Dum la Tridekjara Milito la tuta vilaĝo brulkonsumiĝis (ĉ. 1630). Restis la fundamenta muraro kaj la ŝtona altaro sed tamen eblis rekonstruo, nun laŭ baroka stilo, ne antaŭ la 1700-a jaro. La ankoraŭ konserviĝintaj artaĵoj tiutempaj originas de nobeloj, ekz. impona baptoanĝelo de 1701. Granda restaŭro okazis en 1778: ĉi jardato estis ankaŭ legebla sur la kirkoturo. Tiam la turo estis finkonstruita. En 1850 alvenis orgeno de la firmo Carl Heyder el Heiligenstadt. Tombejo funkciis ĝis 1857 rekte ĉe-kirke. En la 7.5.1857 estis la unua entombigo sur nova alie situanta tombejo. Alia granda restaŭrado esits en 1928, kiem oni remakovris la naturŝtonan muraron. La turoflago ricevis duan jardaton. La barelvolbo ricevis novajn bretojn kaj ankaŭ la granda sonorilo estis noviita. Ĉiuj sonoriloj ricevis novan portantan trabaron. En 1956 oni tegmentis la kirkon denove. Patronecon katerinan la kirko havas nur ekde oktobro 1998. Eksteraj ligiloj hejmpaĝo Notoj